Γκρμετς

Το Γκρμετς (βοσν. Grmeč, σερβ. Грмеч) είναι βουνό των Δειναρικών Άλπεων, στη βορειοδυτική Βοσνία και Ερζεγοβίνη. Είναι μακρόστενο βουνό, με μήκος περισσότερο από 60 χιλιόμετρα, ανάμεσα στις πόλεις Μπίχατς και Κλιουτς. Το υψηλότερο σημείο του Γκρμετς είναι η Crni vrh, δηλαδή η «Μαύρη Κορυφή», με υψόμετρο 1.605 μέτρα πάνω από την επιφάνεια της θάλασσας. Εκτός από το Μπίχατς και το Κλιουτς, γειτονικοί οικισμοί στο βουνό είναι το Μποσάνσκι Πέτροβατς, το Σάνσκι Μοστ και η Μποσάνσκα Κρούπα.

Το Γκρμετς έδωσε την ονομασία του στην «Γκρμέτσκα Κορίντα», ένα θέαμα πάλης ταύρων που οργανώνεται στην περιοχή του και είναι το γνωστότερο του είδους του σε ολόκληρα τα Βαλκάνια. Αντίθετα από τις συνηθισμένες ταυρομαχίες, το θέαμα αυτό αποτελείται από πάλη ταύρων μεταξύ τους, όχι με άνθρωπο ταυρομάχο, και κανένας ταύρος δεν σκοτώνεται. Η Γκρμέτσκα Κορίντα διεξάγεται μία φορά το έτος, την πρώτη Κυριακή του Αυγούστου, για περισσότερα από 200 χρόνια, και προσελκύει χιλιάδες θεατές.

 Παραπομπές 

Γκρμετς